**BESZÁMOLÓ**

**A KIMLEI KÖZÖS ÖNKORMÁNYZATI HIVATAL 2018. ÉVI MUNKÁJÁRÓL**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző minden évben beszámol a Képviselő-testületeknek a hivatal munkájáról.

A jegyző éves beszámolási kötelezettségéről a közös önkormányzati hivatal létrehozásáról és működtetéséről szóló megállapodás is rendelkezik.

A Kimlei Közös Önkormányzati Hivatal ellátja a Mötv-ben és a vonatkozó egyéb jogszabályokban a számára meghatározott feladatokat Kimle, Ásványráró és Károlyháza települések vonatkozásában. A közös önkormányzati hivatal feladatait részletesen a társult települések önkormányzatai által jóváhagyott, a közös hivatal működtetésére és fenntartására létrejött megállapodás, valamint a hivatal szervezeti és működési szabályzata tartalmazza.

**Személyi feltételek:**

A Kimlei Közös Önkormányzati Hivatal 2018. szeptemberéig 12 fő (+ 1 fő tartósan távollevő), szeptember 18. napjától pedig 11 fő (+ 1 fő tartósan távollevő) közszolgálati jogviszonyban álló köztisztviselőt foglalkoztatott, melyből 8 fő a székhelytelepülésen, 3 fő Ásványrárón végzett ügyintézést. A jegyzői ügyfélfogadás Kimlén a hétfői, szerdai, csütörtöki munkanapokon, Ásványrárón a keddi és pénteki munkanapokon történt. 12 főből 10 fő teljes munkaidőben, 1 fő Ásványrárón és 1 fő Kimlén rész munkaidőben dolgozott.

A jegyző személyében történt változás(ok) miatt mindhárom településen dolgozó köztisztviselőkre megnövekedett munkateher hárult.

A köztisztviselők közül 3 fő az I. besorolási osztályba (felsőfokú iskolai végzettségű), 9 fő a II. besorolási osztályba (középfokú iskolai végzettségű) tartozik, 1 fő pedig ügykezelő.

Az igazgatási munka ellátásához szükséges személyi és tárgyi feltételek biztosítottak, az ügyintézői létszám elegendőnek mondható, azonban szabadságolások alkalmával a helyettesítés sok esetben gondot okoz, megnehezíti a napi ügyintézést.

**A hivatali dolgozók munkaterületek szerinti megoszlása a következő:**

Jegyző 1 fő,

Ügyintézők:

Kimle és Károlyháza:

* igazgatási ügyintéző 3 fő/2 fő
* adóigazgatási ügyintéző: 1 fő
* gazdálkodási ügyintéző: 3 fő
* pénzügyi ügyintéző: 1 fő
* tartósan távol: 1 fő

Ásványráró:

* igazgatási-adóig. ügyintéző: 1 fő
* pénzügyi ügyintéző: 1 fő
* közszolgálati ügykezelő: 1 fő

**A feladatellátás finanszírozása, tárgyi feltételek:**

A Magyarország helyi önkormányzatairól szóló 2011. évi CLXXXIX. törvény 84. § (4) bekezdése alapján a hivatal működési költségét az állam – az adott évi központi költségvetésről szóló törvényben meghatározott mértékben, és a hivatal által ellátott feladataikkal arányban – finanszírozza. A központi költségvetés a Közös Önkormányzati Hivatal működéséhez támogatást biztosít. A támogatás meghatározása az elismert hivatali létszám alapján történik. A 2018. évi központi költségvetés a Kimlei Közös Önkormányzati Hivatal részére 15,85 fő finanszírozásához nyújtott támogatást.

A mindennapi munkavégzést segítő tárgyi feltételek mindegyik településen rendelkezésünkre állnak és kiválónak tekinthetők.

A munkavégzéshez elengedhetetlenül szükségesek a számítástechnikai eszközök és egyéb irodatechnikai gépek is rendelkezésre állnak.

Biztosítottak a legszükségesebb szakmai anyagok, folyóiratok, valamint a munkánkat megkönnyítő számítástechnikai programok (pl. könyvelőprogram, iktatóprogram, hatósági nyilvántartások). A dolgozók szakmai képzéseken, továbbképzéseken való részvétele is biztosított.

**Köztisztviselők képzése:**

**Iskolarendszeren kívüli képzések:**

A közszolgálati tisztviselőkről szóló törvény a köztisztviselők részére előírja a besoroláshoz kötött vizsgák letételét. A törvényben meghatározott időn belül a középfokú végzettségű köztisztviselő közigazgatási alapvizsgára, a felsőfokú végzettségű köztisztviselő közigazgatási szakvizsgára kötelezett.

2018. évben közigazgatási alapvizsgára és szakvizsgára kötelezett köztisztviselő nem volt.

Kötelező továbbképzésen vett részt az államháztartási mérlegképes könyvelői végzettséggel rendelkező 3 fő köztisztviselő.

A közszolgálati tisztviselők továbbképzéséről szóló 273/2012. (IX.28.) Korm. rendelet értelmében a minden évben a tárgyévre vonatkozóan továbbképzési tervet kell elkészíteni.

A továbbképzések teljesítésének mérése tanulmányi pontrendszerrel történik. A felsőfokú végzettséggel rendelkező köztisztviselőnek a továbbképzési időszak alatt legalább 128 tanulmányi pontot, a középfokú végzettséggel rendelkező köztisztviselőnek legalább 64 pontot kell teljesíteni. A továbbképzési időszak időtartama négy év.

Minden hivatali köztisztviselő a 2018-ben előírt közszolgálati továbbképzését eredményesen teljesítette, melyről tanúsítványt kapott.

Év közben 2-3 alkalommal az adóigazgatási ügyintézők részére szervezett térítéses képzéseken is részt vettünk.

**I. Ügyiratforgalmi és hatósági statisztika**

A hivatal iratkezelése, iktatása 2007. óta elektronikus formában valósul meg. A Közös Önkormányzati Hivatal 2018. január 1.napjával, a kormányzat által kidolgozott ASP rendszerben dolgozik.

Az éves statisztikai adatszolgáltatás a program segítségével készült el.

A három településre összesen az ügyiratforgalom 2018-ben: 3368 db volt (főszám), ebből Kimle iratai 1884 db, Károlyháza iratai 255 db, Ásványráró iratai: 1229 db.

**II. A Képviselő-testületek működésével kapcsolatos feladatok**

A hivatal mindhárom településen ellátja a képviselő-testületek, a bizottságok, valamint a székhely településen a nemzetiségi önkormányzatok döntéseinek előkészítésével, végrehajtásuk szervezésével kapcsolatos feladatokat. Elkészíti a testületek elé kerülő anyagokat, gondoskodik a döntések végrehajtásáról, elkészíti az ülések jegyzőkönyvét, nyilvántartja a határozatokat, rendeleteket, döntésre előkészíti az önkormányzati – a képviselő-testület, bizottság, vagy polgármester hatáskörébe tartozó – hatósági ügyeket.

|  |  |  |  |
| --- | --- | --- | --- |
|  | **Testületi ülések száma****Nyílt Zárt** | **Határozatok száma** | **Rendeletek száma** |
| **Kimle** | 12 | 5 | 166 | 13 |
| **Károlyháza** | 7 | 4 | 84 | 6 |
| **Ásványráró** | 10 | 1 | 87 | 12 |

 (Kimle és Károlyháza Önkormányzata is 1-1 közmeghallgatást tartott.)

**Bizottsági ülésezések:**

|  |  |  |
| --- | --- | --- |
|  | **Ülések száma** | **Határozatok száma** |
| **Kimle Község Képviselő-testületének Szociális Bizottsága** | 12 | 113 |
| **Kimle Község Képviselő-testületének Pénzügyi és Településfejlesztési Bizottsága:** | 11 | 90 |
| **Kimle Község Képviselő-testületének Ellenőrző Bizottsága** | - | - |
| **Kimle Község Képviselő-testületének Települési Értéktár Bizottsága** | 1 | 2 |
| **Ásványráró Község Képviselő-testületének Szociális és Ügyrendi Bizottsága** | 8 | 53 |

**Nemzetiségi Önkormányzatok Képviselő-testületi üléseire vonatkozó adatok:**

|  |  |  |
| --- | --- | --- |
|  | **Ülések száma** | **Határozatok száma** |
| **Kimlei Német Nemzetiségi Önkormányzat** | 6 | 40 |
| **Kimlei Horvát Nemzetiségi Önkormányzat** | 10 | 63 |

 Mindkét Nemzetiségi Önkormányzat 1-1 közmeghallgatást is tartott.

**III. Államigazgatási hatósági feladatok ellátása**

Az államigazgatási hatósági ügyek címzettje a jegyző, míg az önkormányzati hatósági ügyek a képviselő-testület, illetve átruházott hatáskörében a polgármester, vagy a szociális bizottság hatáskörébe tartoznak.

2018. évben is a leggyakrabban előforduló **önkormányzati hatósági ügyek** a települési támogatási kérelmek voltak.

**Szociális, gyermekvédelmi ügyek:**

|  |  |
| --- | --- |
|  | **2018.** |
| **Tárgykör** | **Kimle** | **Károlyháza** | **Ásványráró** |
| **Jegyzői hatáskörbe tartozó ellátások:*** Rendsz. gyermekvéd. kedv. megállapítása/fő
* Rendsz. gyermekvéd. kedv. elutasítása/fő
 | 5- | 1- | 31-  |
| **Képviselő-testület/által átruházott hatáskör alapján a Szociális Bizottság hatáskörébe tartozó ellátások:*** Rendkívüli települési támogatás/fő
* Ápolási célú települési támogatás/fő
* Lakhatási támogatás/fő
* Gyógyszertámogatás/fő
* Beiskolázási támogatás/fő
 | 33893- | 315-- | 10-3113 |
| * Temetési segély/fő
 | 8 | 3 | 11 |
| * Bursa Hungarica Ösztöndíjpályázat/fő
 | 3 | 3 | 4 |
| * Szociális célú tüzifa támogatás/fő
 | - | - | - |
| **Képviselő-testület által polgármesterre átruházott rendkívüli települési támogatás** | 16 | 6 | 10 |
| **Születési támogatás** | 11 | - | 18 |
| **Időskorúak támogatása** | 214 | 86 | 171 |
| **Hulladékszállítási díj átvállalása (háztartás)** |  | - | - |
| **18 év alattiak támogatása** | - | 62 | 0 |

**Általános igazgatási feladatok**

|  |  |
| --- | --- |
|  | **2018.** |
| **Tárgykör** | **Kimle** | **Károlyháza** | **Ásványráró** |
| Közterület használattal kapcsolatos ügyek: | 6 | 2 | - |
| Hatósági hirdetmények kifüggesztése: | 7 | 2 | 8 |
| Termőföld kifüggesztések: | 22 | - | 15 |
| Kereskedelmi ügyek | 10 | 2 | 10 |
| Szálláshely szolgáltatással kapcsolatos ügyek | - | - | 1 |
| Telepengedélyezéssel kapcsolatos ügyek | - | - | - |
| Birtokvédelmi és közig. ügyek | - | - | - |
| Telekalakítási szakhatósági eljárások | 18 | - | 7 |
| Ingatlangondozással kapcs. eljárások |  |  |  |
| Vadkárral kapcs. eljárások | 2 | - | - |
| Településkép védelme érdekében indított építésügyi eljárások | - | - | - |
| Állatvédelemmel kapcs. eljárások | 3 | - | 1 |
| Hulladékgazdálkodással kapcs. eljárások | - | - | - |

**Anyakönyvi ügyek:**

Az anyakönyvi igazgatási feladatokat előírt képesítéssel rendelkező anyakönyvvezetők látják el a településeken: Kimlén 2 fő, Ásványrárón 1 fő anyakönyvvezető.

|  |  |
| --- | --- |
|  | **2018.** |
| **Tárgykör** | **Kimle** | **Károlyháza** | **Ásványráró** |
| Lakcím rögzítése | 56 | 13 | 68 |
| Halálesetek anyakönyvezése: | 4 | 1 | 5 |
| Házasságkötések anyakönyvezése | 8 | 1 | 9 |
| Születés anyakönyvvezése | 1 | - | - |
| Anyakönyvi kivonatok kiállítása:* születési
* házassági
* halotti
 | 61710 | 030 | 15125 |
| Teljes hatályú apai elismerő nyilatkozat jegyzőkönyvezése | 5 | 1 | 5 |
| Hagyatéki és póthagyatéki ügyek: | 35 | 3 | 21 |
| Névváltozási ügyek: | 2 | 0 | 2 |
| Hatósági bizonyítványok (elsősorban egyháztartásban lakók igazolása, lakcím-nyilvántartás adatainak igazolása) | 58 | 18 | 35 |

A régi papír alapú anyakönyvekből az elektronikus anyakönyvbe évente plusz 100-110 db anyakönyvi esemény (házasság felvitele, születés felvitele, haláleset felvitele, válás rögzítése) kerül felvitelre.

**Polgári védelem:**

A polgári védelemmel, valamint a honvédelemmel kapcsolatos feladatok ellátására 2012. évtől közbiztonsági referensi feladatokat ellátó személyek kerültek kijelölésre a Hivatal dolgozói közül: 1 fő Kimlét és Károlyházát érintő feladatok ellátására, 1 fő Ásványrárót érintő feladatok ellátására. A referensek 2018-ben 4 alkalommal vettek részt szakmai értekezleten Mosonmagyaróváron. Az értekezletek egyik célja volt nyári rendkívüli időjárásra való felkészülés, téli rendkívüli időjárásra való felkészülés, a veszélyelhárítási terv felülvizsgálata, és a polgári védelmi szervezetbe besoroltak listájának aktualizálása, sziréna ellenőrzés.

**Statisztikai jelentések készítése**

Statisztikai jelentések figyelemmel kísérése, elkészítése, melyet elektronikusan vagy papír alapon teljesít az ügyintéző.

Ilyen jelentések például: Jelentés a kereskedelmi szálláshelyekről, Kimutatás a pénzben és természetben nyújtható támogatások adatairól, Jelentés a működést kezdő, megszűnt, üzemeltetési kört módosított kereskedelmi és nem üzleti céllal üzemeltetett szálláshelyekről, az egyéb szálláshelyek kivételével stb.

**IV.**

**HUMÁNPOLITIKA**

A Kimlei Közös Önkormányzati Hivatal köztisztviselőinek közszolgálati jogviszonyával, az Önkormányzatoknál foglalkoztatott fizikai alkalmazottak munkaviszonyával, valamint az intézményvezető közalkalmazottak jogviszonyával kapcsolatos humánpolitikai feladatok ellátásával kapcsolatos tevékenységek tartoznak a feladatkörbe.

Tavalyi évben sor került köztisztviselői, közalkalmazotti kinevezések módosítására a garantált bérminimum változása miatt, a köztisztviselői kötelező soros előrelépések miatt, közszolgálati jogviszony létesítésére és megszűnésére.

**V.**

**PÉNZÜGYI FELADATOK**

A Kimlei Közös Önkormányzati Hivatalnál 2018-ban 2 fő pénzügyi ügyintéző és 3 fő gazdálkodási ügyintéző végezte az önkormányzatok és költségvetési szerveik pénzügyi, könyvelési, beszámoló készítési és egyéb adatszolgáltatási kötelezettségét:

Kimle Község Önkormányzata

Ásványráró Község Önkormányzata

Károlyháza Község Önkormányzata

Kimlei Német Nemzetiségi Önkormányzata

Kimlei Horvát Nemzetiségi Önkormányzata

Kimlei Nemzetiségi Óvoda

Ásványrárói Tündérkert Óvoda és Mini Bölcsőde

Kimlei Közös Önkormányzati Hivatal

2018. évben a Képviselő-testületek részére határidőben benyújtásra kerültek a 2018. évi költségvetési rendelet tervezetek.

A 2018. évi költségvetési rendelet a tavalyi évben Kimlén, Ásványrárón és Károlyházán 2 alkalommal került módosításra. Az elfogadott költségvetési rendelet alapján határidőben elkészült a Magyar Államkincstár részére benyújtandó elemi költségvetés.

2018. évi feladatok meghatározó része a költségvetés végrehajtása, ez alapján:

- kiadási előirányzatok terhére történő kötelezettségvállalások nyilvántartásba vétele,

- gazdasági események számviteli rögzítése,

- kötelezettségvállalások pénzügyi teljesítése, banki és házi pénztári kifizetése,

- NAV felé adóbevallások elkészítése,

- rendszeres és nem rendszeres személyi juttatások számfejtése, pénzügyi teljesítése,

- analitikus nyilvántartások vezetése,

- Magyar Államkincstár felé havi pénzforgalmi adatszolgáltatás teljesítése,

- Mérlegjelentések elkészítése,

- mutatószámfelmérés,

- éves leltározás, selejtezéssel kapcsolatos feladatok,

- számlázási feladatok, bevételek beszedése, könyvelése,

- szociális ellátások kiutalása, az önkormányzatot megillető rész visszaigénylése a Magyar Államkincstártól,

- vagyongazdálkodási és vagyon nyilvántartási feladatok.

2018. év kiemelkedő feladatát képezte:

- a 2018-ben megjelenő hazai pályázatokon való részvétel.

***1,2,3. számú melléklet***

A **belső ellenőrzési** feladatokat mindhárom település külső személy útján, megbízás alapján láttatja el (NEO-KONTROLL BT.). A belső ellenőrzési terveket minden évben a képviselő-testület elé terjesztjük, hasonlóan önálló napirend keretében adunk számot a belső ellenőrzés által lefolytatott ellenőrzések tapasztalatairól.

**VI.**

**ADÓIGAZGATÁSI FELADATOK**

Kimle és Károlyháza településeket érintően 1 fő köztisztviselő látja el az adóigazgatási feladatokat, Ásványrárón 1 fő köztisztviselő osztott munkakörben.

E tevékenység keretében végzik a helyi adókra, és a gépjárműadóra vonatkozó, törvényekben és más jogszabályokban előírtakra figyelemmel az önkormányzat által bevezetett adók előírásával, nyilvántartásával, kezelésével, beszedésével, elszámolásával, adóellenőrzéssel, az adók- és adók módjára behajtandó köztartozások beszedésével, az adózással összefüggő bejelentések, kérelmek, nyilatkozatok intézésével, hatósági bizonyítványok, igazolások kiadásával kapcsolatban előírt feladatokat.

**2018. év**

|  |
| --- |
| **Adókivetések száma** |
|  | **Kimle** | **Károlyháza** | **Ásványráró** |
| Iparűzési adó: | 211 | 53 | 212 |
| Építményadó: | 916 | 192 | 57 |
| Telekadó: | 62 | 23 | - |
| Idegenforgalmi adó: | 3 | - | - |
| Talajterhelési díj: | 5 | 2 | 3 |
| Gépjárműadó: | 938 | 170 | 810 |
| Magánszemélyek komm. adója | - | - | 1118 |

A gépjárműadó esetében 2013. január elsejétől a beszedett gépjárműadó 60 %-át a Magyar Államkincstárhoz át kell utalni, az adó 40 %-a marad az önkormányzatoknál. A gépjárműadó megosztásáról negyedévente adatszolgáltatási kötelezettséget kell teljesíteni a Magyar Államkincstár felé, ami plusz jelentési kötelezettség.

A befizetési határidő eredménytelen eltelte után a hátralékkal rendelkező adózókról hátralékos lista készül, és megindul az adóbehajtási eljárás.

**Adóbehajtás érdekében tett intézkedések 2018-ban:**

|  |  |  |  |
| --- | --- | --- | --- |
|  | **Kimle** | **Károlyháza** | **Ásványráró** |
| Fizetési felhívás/db | 225 | 79 | 84 |
| Idézés/db | - | - | 13 |
| Munkabérből letiltás/db | 25 | 19 | 8 |
| Bankszámla feletti inkasszó/db | - | - | 3 |
| Gépjármű forgalomból való kivonása/db: | - | - | 5 |
| Jelzálogjog bejegyzés elrendelése: | - | - | - |
| NAV megkeresése/db: | - | - | - |
| Végrehajtási költs-ek megfizetésére kötelezés | 25 | 19 | 11 |

**Méltányossági ügyek**

A meg nem fizetett adótartozás rendezésére az adózó adómérséklési, illetve fizetési könnyítés (részletfizetés, fizetési halasztás) iránti kérelmet terjeszthet elő. Az indokok egyedi mérlegelése, a kérelemben leírtak alátámasztása, valamint a jövedelmi- és vagyoni viszonyok vizsgálata, környezettanulmány készítése után kerül sor az adó törlésére, mérséklésére, részletfizetés engedélyezésére, illetve a kérelem elutasítására.

**2018.**

|  |  |  |  |
| --- | --- | --- | --- |
|  | **Kimle** | **Károlyháza** | **Ásványráró** |
| Adótörlése | 1 | - | - |
| Adómérséklés | - | - | - |
| Részletfizetés engedélyezése | - | 1 | - |

Adótörlésre Kimlén egy egyedi kérelem alapján, az adózó jövedelmi és vagyoni viszonyaira figyelemmel került sor, Károlyházán a telekadó tekintetében került sor tényleges mezőgazdasági művelésre hivatkozással négy belterületi beépítetlen ingatlan esetében.

Adómérséklésekre a vállalkozó iparűzési adóelőleg mérséklése iránti kérelme alapján került sor.

**Az adóigazgatási ügyintézők egyéb feladatai**

* Adóigazolások kiállítása (Kimlén 8 db)
* Adó-és értékbizonyítvány kiállítása,

Megkeresésre hatósági felhasználás céljából (végrehajtás, árverés) az ingatlanok forgalmi értékéről Kimlén 6 db, Károlyházán 3 db, Ásványrárón 43 db adó- és értékbizonyítványt állítottunk ki.

* Igazolás kiállítása bírósági költségmentesség igénybevételéhez, Kimlén 0 db, Károlyházán 0 db, Ásványrárón 3 db.
* Idegen helyről kimutatott tartozások nyilvántartása, behajtása, kezelése (többnyire közigazgatási bírság, gyermektartás díj megelőlegezése, rendőrségi elővezetés költsége) Kimlén 1 db, Károlyházán 0 db, Ásványrárón 7 db megkeresés érkezett 2018-ban.

**VII.**

**Felügyeleti szervek által végzett szakmai ellenőrzések**

2018. évben ilyen jellegű ellenőrzés nem zajlott

**2018. évi közszolgálati ellenőrzés:**

A Kormány a közszolgálati ellenőrzések 2018. évi vizsgálati tárgyköreiről és a vizsgálat alá vont szervekről szóló 1605/2017. (IX. 5.) Korm. határozatban közszolgálati ellenőrzést rendelt el a helyi önkormányzatok képviselő-testületeinek polgármesteri hivatalainál és közös önkormányzati hivatalainál foglalkoztatottakra vonatkozóan.

A közszolgálati ellenőrzést a Gy-M-S Megyei Kormányhivatal lefolytatta, és az ellenőrzés során rögzített, valamint intézkedést igénylő megállapításait tartalmazó ellenőrzési jelentést készített.

**Összegzés:**

A személyi illetmények megállapításának gyakorlata nem felel meg a jogszabályi feltételeknek, tekintve, hogy a megállapítására 2018. január 1-i hatállyal került sor. Az illetmény mértéke, a személyi illetmény egyösszegűsége és a megállapításokra jogosultak személye tekintetében a megállapításra a jogszabályoknak megfelelően került sor. A személyi illetmény megállapítása minden esetben kivételes teljesítményt nyújtó köztisztviselő vonatkozásában került sor. A személyi illetmény tárgyában hozott munkáltatói intézkedések egyik esetben sem tartalmazzák a jóváhagyási jogot gyakorló polgármesterek aláírását.

**Intézkedést igénylő megállapítások:**

1. A személyi illetmény megállapítására tárgyév március 1. napjától a következő év február végéig terjedő időtartamra kerülhet sor.
2. A személyi illetmény megállapítására vonatkozó munkáltatói intézkedéseknek tartalmazniuk kell a közös önkormányzati hivatalhoz tartozó valamennyi település polgármesterének jóváhagyó aláírását.

Utóellenőrzés elrendelésének szükségessége nem volt indokolt.

A Közös Önkormányzati Hivatal minden egyes munkatárásának ezúton is köszönöm az éves munkáját!

Kérem a T. Képviselő-testületet, hogy a fenti előterjesztés szerint összeállított Kimlei Közös Önkormányzati Hivatal munkájáról szóló 2018. évi beszámolót szíveskedjen elfogadni!

........./2019. (….) ÖK. határozati javaslat

Kimle Község Önkormányzatának Képviselő-testülete a Kimlei Közös Önkormányzati Hivatal 2018. évi munkájáról előterjesztett beszámolót elfogadja.

**Felelős:** jegyző

**Határidő:** Azonnal

Kimle, 2019. június 11.

 Frank Szilvia s.k.,

 jegyző